**Upisnica – Prva tranša Obveznica**

**BITNI UVJETI IZDANJA PRVE TRANŠE OBVEZNICA**

|  |  |
| --- | --- |
| Izdavatelj: | ZAGREBAČKI HOLDING d.o.o., Zagreb, Ulica grada Vukovara 41, OIB: 85584865987 |
| Ukupni ciljani nominalni iznos izdanja Obveznica: | Do najviše HRK 2.300.000.000,00  |
| Ukupni ciljani nominalni iznos izdanja Prve tranše Obveznica: | Do najviše HRK 1.800.000.000,00 |
| Nominalni iznos jedne Obveznice: | HRK 1,00  |
| Minimalni iznos uplate na ime upisa Prve tranše Obveznica:  | HRK 200.000,00 za svaku pojedinačnu ponudu |
| Otplata glavnice: | Jednokratno, po dospijeću  |
| Vrsta kamatne stope: | Fiksna |
| Isplata kamata: | Godišnje |
| Način davanja naloga: | Zajednička knjiga upisa (Ponuda pojedinog ulagatelja dana bilo kojem Zajedničkom agentu izdanja vidljiva je svim Zajedničkim agentima izdanja, te nema potrebe dostavljati je svim Zajedničkim agentima izdanja) |
| Razdoblje upisa Prve tranše Obveznica: | Od 11.7.2016. od 09:00 sati do 13.7.2016. do 16:00 sati Zadržava se pravo ranijeg zatvaranja knjige upisa na dan 13.7.2016. |
| Indikativan prinos do dospijeća Prve tranše Obveznica: | 4,50% područje |
| Cijena izdanja Prve tranše Obveznica: | Utvrdit će se na temelju odnosa kamatne stope i prinosa do dospijeća Prve tranše Obveznica. |
| Utvrđivanje kamatne stope Obveznica te prinosa, i cijene izdanja Prve tranše Obveznica ("Utvrđivanje konačnih uvjeta izdanja Prve tranše Obveznica:"): | Nakon završetka Razdoblja upisa |
| Objava obavijesti o konačnim uvjetima izdanja Prve tranše Obveznica: | 13.7.2016. nakon Utvrđivanja konačnih uvjeta izdanja Prve tranše Obveznica |
| Obavijest o alokaciji i slanje zaključnica i/ili instrukcija za plaćanje: | Najkasnije 14.7.2016. |
| Planirani Dan izdanja Prve tranše Obveznica: | 15.7.2016. |
| Planirani Dan dospijeća Obveznica: | 15.7.2023. |
| Rang Obveznica: | Obveznice su izravna i bezuvjetna obveza Izdavatelja, osigurana jamstvom, međusobno ravnopravne i bar jednakog ranga (pari passu) sa svim drugim, sadašnjim i budućim, nepodređenim slično osiguranim obvezama Izdavatelja, osim obveza koje mogu imati prvenstvo temeljem prisilnih propisa |
| Osiguranje: | Bezuvjetno, neopozivo i solidarno jamstvo Grada Zagreba |
| Namjera uvrštenja: | Službeno tržište Zagrebačke burze d.d. |
| Depozitorij, prijeboj i namira: | Središnje klirinško depozitarno društvo d.d. |
| Zajednički agenti izdanja: | Privredna banka Zagreb d.d., Zagreb, Radnička cesta 50, OIB: 02535697732 i Zagrebačka banka d.d, Zagreb, Trg bana Josipa Jelačića 10, OIB: 92963223473 |
| Mjerodavno pravo: | pravo Republike Hrvatske |

**Podaci o upisniku (ulagatelju):**

Naziv ulagatelja:

Adresa prebivališta / sjedišta:

OIB:

Ime i prezime zakonskog/ih zastupnika za pravne osobe:

Ime i prezime opunomoćenika:

Kontakt osoba:

Tel:

Fax:

E-mail:

IBAN račun Upisnika: [[1]](#footnote-1)

Broj računa vrijednosnih papira u SKDD:[[2]](#footnote-2)

**Ovom izjavom i potpisom Upisnice dajem obvezujuću ponudu za upis Prve tranše korporativne kunske obveznice Izdavatelja ZAGREBAČKI HOLDING d.o.o., dospijeća srpanj 2023. („Obveznice“) u ukupnom nominalnom iznosu od HRK**   **, sukladno konačnim uvjetima izdanja Prve tranše Obveznica.**

Sljedećim ulagateljima koji sudjeluju u upisu Obveznica se elektronskom poštom ili putem telefaksa šalju zaključnice s naznačenim nominalnim iznosom dodijeljenih Obveznica te novčanim iznosom koji je potrebno uplatiti na ime upisa dodijeljenih Obveznica:

* Obvezni mirovinski fondovi
* Dobrovoljni mirovinski fondovi
* Mirovinska osiguravajuća društva
* Hrvatska banka za obnovu i razvitak
* Europska banka za obnovu i razvoj
* Fond za financiranje razgradnje NEK
* UCITS fondovi
* Alternativni investicijski fondovi
* Osiguravajuća društva
* Banke za vlastiti račun
* Investicijska društva - za vlastiti račun
* Investicijska društva - u ime i za račun portfelja
* Ostale pravne osobe koje se smatraju profesionalnim ulagateljima (sukladno članku 61. Zakona o tržištu kapitala).

Navedeni ulagatelji su dužni najkasnije do 10:00 sati na Planirani Dan izdanja Prve tranše Obveznica, izvršiti odgovarajuću uplatu u novcu, sukladno zaključnici. Svim ostalim ulagateljima Zajednički agenti će dostaviti instrukciju za plaćanje sukladno kojoj su ulagatelji dužni izvršiti uplatu najkasnije do kraja Razdoblja upisa Prve tranše Obveznica. U svakom slučaju, neovisno o naravi ulagatelja, odgovarajuća novčana sredstva, sukladno zaključnici, odnosno drugoj instrukciji za plaćanje dobivenoj od strane Zajedničkih agenata izdanja, moraju biti evidentirana na jednom od računa Zajedničkih agenata izdanja naznačenima u zaključnici, odnosno drugoj instrukciji za plaćanje, najkasnije do prethodno navedenog roka.

Ukoliko ulagatelj ne izvrši odgovarajuću uplatu do roka naznačenog u ovoj Upisnici, ista će se smatrati nevažećom i neće obvezivati ulagatelja, a eventualno naknadno uplaćena novčana sredstva bit će vraćena ulagatelju na račun naznačen u ovoj Upisnici u roku od najkasnije 7 (sedam) radnih dana, pri čemu mu ne pripada pravo na kamate.

U slučaju da ulagatelj uplati veći iznos od iznosa Prve tranše Obveznica koji mu je alociran sukladno odluci, prekomjerno plaćeni iznos vraća se u roku od najkasnije 7 (sedam) radnih dana od Dana izdanja Prve tranše Obveznica, pri čemu mu ne pripada pravo na kamate.

U slučaju da ulagatelj uplati manji iznos od iznosa potrebnog za uplatu Prve tranše Obveznica, koji je naznačen u zaključnici odnosno drugoj instrukciji za plaćanje, Obveznice se alociraju sukladno manje uplaćenom iznosu.

U slučaju da ulagatelj uplati manji iznos od Minimalnog iznosa uplate na ime upisa Prve tranše Obveznica, ulagatelju se neće alocirati Obveznice, a uplaćeni se iznos vraća u roku od najkasnije 7 (sedam) radnih dana od Dana izdanja Prve tranše Obveznica, pri čemu mu ne pripada pravo na kamate.

U slučaju da Izdavatelj odluči iskoristiti pravo povući Poziv ulagateljima na upis Prve tranše Obveznica od 8. srpnja 2016., ova Upisnica neće obvezivati te ulagatelj ima pravo na povrat uplaćenog novca u roku od najkasnije 7 (sedam) radnih dana od dana odustanka Izdavatelja od Poziva na upis, pri čemu mu ne pripadaju prava na kamate.

Izdavatelj neće snositi troškove platnog prometa ili bilo koje druge troškove koje je ulagatelj imao po osnovu izvršenja transakcije.

Prijenos odgovarajućeg nominalnog iznosa Obveznica izvršit će SKDD na Dan izdanja, direktno na račun vrijednosnih papira ulagatelja u SKDD naznačen u ovoj Upisnici.

Izdavatelj je izradio Informacijski memorandum izdanja Obveznica od 29. lipnja 2016. i Poziv na upis Prve tranše Obveznica od 8. srpnja 2016. („Poziv na upis“) te je iste učinio dostupnima na svojim web stranicama na adresi: http://www.zgh.hr/aktualnosti-10/investitori/2370.

Potpisom ove Upisnice ulagatelj izjavljuje da je upoznat s Informacijskim memorandumom izdanja Obveznica od 29. lipnja 2016. i Pozivom na upis, koje u cijelosti prihvaća te je suglasan sa svim uvjetima izdanja Obveznica koji su u njima te ovoj Upisnici navedeni.

Potpisom ove Upisnice ulagatelj izjavljuje da preuzima obvezu upisa i uplate Prve tranše Obveznica sukladno zaključnici, odnosno drugoj instrukciji za plaćanje dobivenoj od strane Zajedničkih agenata izdanja, a maksimalno do nominalnog iznosa Prve tranše Obveznica koji je naznačio u ovoj Upisnici, po cijeni izdanja Prve tranše Obveznica do roka naznačenog u ovoj Upisnici, te je suglasan da mu bude alociran i manji iznos Obveznica od nominalnog iznosa upisa Obveznica koji je naznačio u ovoj Upisnici.

Ulagatelj je suglasan da IBAN račun ulagatelja može biti priopćen SKDD d.d. za potrebe namire u slučaju trgovine Obveznicama, uplate kamata ili drugih novčanih iznosa koje ulagatelj stekne temeljem upisanih i uplaćenih Obveznica. Ulagatelj je suglasan da njegovu gore navedenu adresu SKDD d.d. može koristiti kao kontakt adresu ulagatelja. Ulagatelj dozvoljava sudionicima u javnoj ponudi korištenje njegovih osobnih podataka, uključujući i OIB, kao i njihovu razmjenu, isključivo u svrhu njegove identifikacije, ostvarenja i zaštite njegovih osobnih imovinskih interesa u poslovima vezanim za kupnju Obveznica, kao i u cilju ispunjavanja njegovih zakonskih i ugovornih obveza, što može uključivati i prosljeđivanje podataka trećim osobama. Ulagatelj je suglasan da SKDD i Zajednički agenti izdanja mogu razmjenjivati sve podatke sadržane u Upisnici u svrhu realizacije stjecanja Obveznica te izjavljuje da su svi podaci u Upisnici točni te da je gore naznačeni IBAN račun Upisnika otvoren na njegovo ime.

Upisnica je sastavljena na hrvatskom jeziku, a Ulagateljima je dostupan prijevod Upisnice na engleski jezik. U slučaju nesuglasnosti između engleskog i hrvatskog teksta upisnice, mjerodavnim se smatra hrvatski tekst Upisnice s čime je Ulagatelj upoznat i suglasan. Svaki Ulagatelj koji potpisuje i podnosi Upisnicu u prijevodu na engleski jezik posebno izjavljuje da je upoznat s Informacijskim memorandumom izdanja Obveznica od 29. lipnja 2016. i Pozivom na upis koji nisu prevedeni na engleski jezik i koje u cijelosti prihvaća te je suglasan sa svim uvjetima izdanja Obveznica koji su u njima te u hrvatskom tekstu Upisnice navedeni.

Upisnicu molimo poslati **najkasnije do 16:00 sati na 13. srpnja 2016.** e-mailom, telefaksom ili osobno na jednu od sljedećih naslova:

Privredna banka Zagreb d.d. Zagrebačka banka d.d.

Tržišta kapitala Institucionalna prodaja

Radnička 50, 10000 Zagreb Savska 62, 10000 Zagreb

Tel: 01/ 6360 763/ 762/ 795 Tel: 01/ 6006 611; 671

Fax: 01/ 6360 743 Fax: 01/ 6325 400

E-mail: capital.markets@pbz.hr E-mail: Institutional.Sales@unicreditgroup.zaba.hr

Ova Upisnica stupa na snagu na niže navedeni datum.

(mjesto, datum)

(Ime i prezime ovlaštene osobe/ovlaštenih osoba ili opunomoćenika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe/ovlaštenih osoba ili opunomoćenika)

1. *IBAN račun upisnika za eventualni povrat viška uplaćenih sredstava.* [↑](#footnote-ref-1)
2. *Broj računa vrijednosnih papira ulagatelja u Središnjem klirinškom depozitarnom društvu d.d. („SKDD“) na koji će se isporučiti upisane i uplaćene Obveznice.* [↑](#footnote-ref-2)